=======================================================================

**Vedtægter**

for

Grundejerforeningen Munkens Klit.

Senere ændret til

***Munkens Klit Nord***

====================================================================

§ 1

Foreningens navn er Grundejerforeningen Munkens Klit Nord.

Foreningens hjemsted er Jammerbugt Kommune.

§ 2

Foreningens medlemmer er samtlige tinglyste ejere af matr. nr.:

2yo, 2yp, 2yr, 2ys, 2yt, 2yu, 2yv, 2yx, 2yy,2yz, 2yæ. 2yø, 2za, 2zb, 2zc, 2zd, 2ze, 2zf, 2zg, 2zh, 2zi, 2zk, 2zl, 2zm, 2zn, 2zo, 2zp, 2zq, 2zr, 2zs, 2zt, 2zu, 2zv, 2zx, 2zy, 2zz, 2zæ, 2zø, 2æa, 2æb, 2æc, 2æd, 2æe, 2æf, 2æg, 2æh

alle af Klitterne m.m. Ingstrup sogn.

Medlemspligten for ejere af ovennævnte ejendomme indtræder samtidig med tinglysning af endelig adkomst og indtrædende medlemmer erholder ved indtræden anpartsvis ret til foreningens formue.

Medlemspligten ophøre, når bestyrelsen modtager underretning om, at ejendommen er solgt, at adkomst for ny ejer er tinglyst og at køberen indtræder som nyt medlem med samtlige det udtrædende medlems rettigheder og forpligtelser, herunder pligt til at betale restancer.

Det udtrædende medlem har ikke krav på refusion overfor foreningen af kontingent eller andel af foreningens formue.

§ 3

Foreningens formål er at varetage medlemmernes - eller grupper af medlemmers - fælles interesser, herunder navnlig at forestå anlæg og vedligeholdelse af veje og stier, beplantning, vandforsyning, kloaker, ledninger og alle andre fællesanlæg og fællesarealer og vedligeholdelse heraf.

Straks efter stiftelsen erholder foreningen adkomst på fællesareal og vejareal.

Overdragelsesomkostninger skal afholdes af foreningen.

De af foreningen til gennemførelse af nævnte formål trufne bestemmelser er fuldt bindende for de enkelte medlemmer.

§ 4

Retten i Brønderslev eller - i foreningens valg - Aalborg by-og herredsret er værneting for alle tvister foreningen og dens medlemmer imellem.

§ 5

For foreningens forpligtelser hæfter principalt foreningens formue. Subsidiært hæfter medlemmerne pro rata i forhold til antallet af ejendomme, hvis ejere er medlemmer. Ved foreningens stiftelse udgør forholdstallet 47, jfr.§2.stk.1.

Ved foreningens stiftelse betaler hvert medlem et indskud stort kr. 300,-. Ved nye medlemmers indtræden som følge af ejerskifte betales af det nye medlem et indskud, stort kr. 300.-.

I øvrigt betaler hvert medlem et årligt kontingent til foreningens administration og øvrige udgifter, at erlægge årligt forud, første gang d. 1. januar 1978 for 1978 med kr. 100.-. Det årlige kontingent fastsættes i øvrigt af den ordinære generalforsamling, idet opkrævning og betaling sker efter bestyrelsens nærmere bestemmelse.

Udebliver betalingen af kontingent udover 30 dage efter den af bestyrelsen fastsatte forfaldsdag, kan beløbet inddrives ad retslig vej for restantens regning, idet der endvidere skal betales rente med 1% pr. påbegyndt måned fra forfalds- dag samt et administrationsgebyr svarende til 1/4 af årskontingentet.

§ 6

Generalforsamlingen er foreningens øverste myndighed.

Generalforsamlingen ledes af en af forsamlingen valgt dirigent, der ikke må være bestyrelsesmedlem eller revisor i foreningen.

Dirigenten afgør alle tvivlsspørgsmål vedrørende sagernes behandlingsmåde, stemmeafgivningen og dennes resultat.

§ 7

Den ordinære generalforsamling afholdes hvert år i april måned.

Indkaldelsen til generalforsamlingen sker ved almindeligt brev til hvert medlem med mindst 14 dages varsel.

Indkaldelsen sker ved bestyrelsens foranstaltning.

For den ordinære generalforsamling gælder følgende dagsorden.:

1. Valg af dirigent

2. Bestyrelsens beretning.

3. Fremlæggelse af regnskab og status til godkendelse, herunder beslutning om anvendelse af overskud eller dækning af tab i henhold til det godkendte regnskab.

4. Fremlæggelse af budget for indeværende regnskab til godkendelse, herunder beslutning om fastsættelse af kontingent.

5. Valg af medlemmer til bestyrelsen.

6. Valg af revisor.

7. Indkomne forslag.

8. Eventuelt.

Forslag fra medlemmerne til behandling på den ordinære generalforsamling må være indgivet til bestyrelsen senest 1. marts.

§ 8

Ekstraordinære generalforsamlinger afholdes, når bestyrelsen træffer bestemmelse herom, eller når mindst 1/5 af medlemmerne fremsætter ønske herom.

Begæring fra medlemmerne om indkaldelse til ekstraordinær generalforsamling skal indeholde forslag til dagsorden samt redegørelse om de emner, der ønskes behandlet.

Senest 14 dag efter begæringens modtagelse skal bestyrelsen indkalde til ekstraordinær generalforsamling med mindst 14 dages og høst 1 månes varsel.

§ 9

Alle beslutninger på generalforsamlingen vedtages med simpel stemmeflerhed. I tilfælde at stemmelighed bortfalder forslaget.

Til vedtagelse af beslutninger, der går ud på ændret anvendelse af fællesarealer, forandring af vedtægterne, pålæg om betaling af engangsbeløb fra medlemmernes side samt til optagelse af lån, kræves, at beslutningen vedtages med mindst 2/3 af de afgivne stemmer, og mindst halvdelen af foreningens medlemmer stemmer for forslaget.

Til vedtagelse af ændring af § 5 stk. 1 og 2 kræves, at beslutningen vedtages med samtlige afgivne stemmer. Det kan ved simpel stemmeflerhed vedtages af foreningen tilsluttes sammenslutninger af grundejerforeninger eller lignende organisationer, ligesom det kan vedtages at optage ejere af andre ejendomme end de i § 2 stk. 1 anførte som medlemmer. Kræves til gennemførelse af sådanne forslag ændring af vedtægterne, skal vedtagelsen ske som anført i stk. 2. § 10.

På generalforsamling har hvert medlem en stemme for hvert tilsluttet ejendom, han ejer. Medlemmerne har ret til at møde og afgive stemme ved fuldmægtig. Medlemmerne kan møde med rådgiver.

Skriftlig afstemning skal vedtages, når det begæres af 1/4 af berettigede tilstedeværende eller af dirigenten.

§ 11

De af den ordinære eller ekstraordinære generalforsamling trufne beslutninger samt beslutninger, der i henhold til nærværende vedtægter måtte vedtages af bestyrelsen, er gældende for medlemmerne indtil de lovligt måtte ændres.

Indbringelse af de trufne beslutninger for domstolene har ikke suspensiv virkning. Medlemmerne er, indtil endelig retsafgørelse foreligger, pligtig at opfylde de i henhold til beslutningerne pålagte pligter det være sig økonomisk eller anden art - ligesom foreningen uanset sagsanlæg eller anke skal være berettiget til at foretage retsskridt til forpligtelsernes opfyldelse.

§ 12

Til varetagelse af foreningens daglige arbejde vælger generalforsamlingen et år ad gangen en bestyrelse bestående af 3-5 medlemmer, hvoraf højst et kan være ikke-medlem.

Genvalg kan finde sted.

Ethvert medlem er pligtig at modtage valg til bestyrelsen, dog længst 2 år i træk eller i 4 år i alt.

Generalforsamlingen kan fastsætte et årligt honorar til bestyrelsens medlemmer. Bestyrelsen konstitueret i sig selv med formand, kasserer og sekretær og fastsætter i øvrigt selv

sin forretningsorden og fører protokol over såvel forhandlinger og beslutninger på generalforsamlingen som på bestyrelsens egne møder.

Det tilkommer bestyrelsen at drage omsorg for nødvendig ansættelse af lønnet medhjælp til vedlige-og renholdelse af bebyggelsens veje, fællesarealer og fælles anlæg, ligesom det påhviler bestyrelsen i fornødent omfang at engagere håndværkere og assistance fra revisor, advokat eller landinspektør.

§ 13

Foreningen tegnes i alle anliggender af 2 bestyrelsesmedlemmer i foreningen.

§ 14

Foreningens regnskab og bogføring revideres af en registreret eller statsautoriseret revisor eller af 2 andre revisor, valgt af generalforsamlingen for et år ad gangen.

§ 15

Foreningens midler - udover en kontantbeholdning på kr. 1.000,00 indsættes på bank - eller girokonto , hvoraf beløbet kun kan hæves efter reglerne i § 13. Kassereren fører en af revisor autoriseret kassebog samt protokol over medlemmerne.

§ 16

Foreningens regnskabsår er kalenderåret, dog at første regnskabsår løber fra den konstituerende general- forsamling til 31.12.1978.

Regnskabet og den daglige bogføring skal ske i overensstemmelse med god regnskabs- og bogføringsskik.

§ 17

Ethvert medlem er pligtig stedse af vedligeholde den ubebyggede del af ejendommen på passende måde.

I tilfælde hvor grunden efter bestyrelsens opfattelse ikke er holdt som ovenfor anført, vil dette blive

fortaget på foreningens foranstaltning, med mindre medlemmet senest 14 dage efter dette krav fra

bestyrelsen herom selv foretager dette. Regningen indeholdende foreningens faktiske udgifter tillige med

administrationstillæg af 50% vil blive opkrævet hos det pågældende medlem til kontant betaling.

Det herved fremkomne overskud tilfalder foreningens kasse.

§ 18.

Foreningens opløsning kan kun finde sted efter forslag fra bestyrelsen eller 1/2 af foreningens medlemmer

og kan kun vedtages efter de om vedtægtsændringer gældende regler. Forslaget skal indeholde bestemmelse

om anvendelse af foreningens formue. Foreningen kan dog kun opløses med samtykke fra den

påtaleberettigede i henhold til den på parcellen tinglyste deklaration herom.

Vedtægtsændring vedtaget på generalforsamling d.21. april 2008 .............................................................................................................

Vedtaget på konstituerende generalforsamling den,:

Som dirigent.:

I bestyrelsen.:

Ovenstående vedtægter approberet af Pandrup kommune den: